Ole-Henrik Bjørkmo Lifjell

Ole-Henrik Bjørkmo Lifjell (født 22. juli 1994) er en samisk musiker, skuespiller og politiker som fra 2021 er representant på Sametinget i Norge. Han representerer Norgga Sámiid Riikkasearvi/Norske Samers Riksforbund (NSR) og er valgt inn for Sørsamisk valgkrets. 

Som sangartist opptrer han under navnet ÅVLA (sørsamisk for Ole/Ola). Han står for den samiske versjonen av BlimE!-sangen 2022.

Ole-Henrik Lifjell er fra Bleikvasslia i Hemnes i Nordland. Han var leder i Sametingets ungdomspolitiske utvalg (SUPU) i perioden 2017-2021. I 2020 ble han oppnevnt som varamedlem til Beaivváš Sámi Našunálateáhters styre for perioden 2020–2024. 

På Sametinget sitter han i Nærings- og kulturkomiteen.

Referanser 

NSR-politikere
Norske sangere
Personer fra Hemnes kommune